ai4bharat/Pralekha huggingface dataset:
माहिती आणि प्रसारण मंत्रालय
“अकासा-माय होम, शहरात राहण्याची जबरदस्ती केलेल्या एका कुटुंबाच्या प्रवासाचे चित्रण” : दिग्दर्शक राडू सिओर्निसियुक
“नऊ मुले असलेले हे कुटुंब 20 वर्षांपासून निसर्गाच्या सानिध्यात वास्तव्य करत होते, ही जागा शहरापासून जवळ असली तरी बऱ्याच कालावधीपासून थोडी विस्मृतीत गेली होती. परंतु जेव्हा रोमानियन अधिकाऱ्यांनी त्या भागाला संरक्षित जागेचा दर्जा देण्यासाठी पावले उचलली तेव्हा नियतीने काहीतरी वेगळीच योजना आखली होती. माझा माहितीपट अकासा-माय होममध्ये या कुटुंबाच्या प्रवासाचे चित्रण केले आहे, ज्यांना त्यांच्या जंगलातील सुंदर कोशातून बाहेर काढल्यानंतर शहरात राहण्यासाठी बळजबरी करण्यात आली. एक पत्रकार म्हणून मी त्यांच्यावर केवळ एक बातमी तयार केली असती परंतु असे न करता आम्ही त्यांच्या चार वर्षांच्या नाट्यमय प्रवासाचा पाठपुरावा केला आणि हा माहितीपट तयार केला.” , अकासा-माय होम या माहितीपटामागील निर्मितीची कथा सांगताना दिग्दर्शक राडू सिओर्निसियुक 51 व्या इफ्फी मध्ये बोलत होते. पणजी, गोवा येथे आयोजित 51 व्या भारतीय आंतरराष्ट्रीय चित्रपट महोत्सवात आज 21 जानेवारी 2021 रोजी आयोजित पत्रकार परिषदेत राडू सिओर्निसियुक पत्रकारांशी संवाद साधत होते. फिनलँड, जर्मनी आणि रोमानिया येथे चित्रित झालेल्या या चित्रपटाला महोत्सवाच्या विशेष प्रदर्शन  विभागात स्थान मिळाले आहे.
सिओर्निसियुक यांनी माहितीपट निर्मितीमागील घटनाक्रम सांगितला: “रोमानियन सरकार, राजधानी बुखारेस्ट जवळील शहरात असलेल्या भागाला संरक्षित जागेचा दर्जा देणार होते. या हिरव्यागार जागेच्या मध्यभागी शास्त्रज्ञांना एक अद्भुत वातावरण असल्याचे आणि तेथे युरोपमधील काही दुर्मिळ पक्षी, प्राणी आणि वनस्पती आढळल्याने हे पाऊल उचलले.”
या कुटुंबाची माहिती कशी मिळाली? राडू यांच्या म्हणण्यानुसार, एकदा त्यांनी आणि पटकथालेखक लीना व्दोवी यांनी सरकारच्या या निर्णयाबद्दल अहवाल तयार करण्याचा निर्णय घेतला, आणि प्रथमदर्शनी ही परिस्थिती समजून घेण्यासाठी त्या जागेला भेट दिली. तेव्हा त्यांना आश्चर्याचा धक्का बसला. “बाहेरच्या जगापासून दूर एक नऊ मुलांचे कटुंब गेली 20 वर्षे तेथे राहात होते. त्या मुलांच्या निसर्गाशी असलेल्या सुंदर नात्याने आम्हाला भुरळ घातली आणि आम्ही आमचा हा प्रकल्प एखाद्या वृत्तांत अहवालापर्यंत मर्यादित न ठेवता यावर अधिक संशोधन करण्याचे ठरवले. ”
त्यानंतरच्या भारावून टाकणाऱ्या प्रवासाचे वर्णन करताना राडू पुढे म्हणाले: “या कुटुंबाचे जंगलात राहण्यापासून ते राजधानी सारख्या मोठ्या शहरातील राहणीमान स्विकारण्यापर्यंतचा त्यांचा हा संपूर्ण प्रवास आम्ही जवळून पहिला आहे.”
“या चित्रपटाचा आमच्या आयुष्यावर हा परिणाम झाला आहे की आम्ही देखील या चित्रपटाच्या निर्मिती नंतर शहराबाहेर वास्तव्य करण्याचा निर्णय घेतला आहे,” असे राडू म्हणाले.
पत्रकारिता आणि चित्रपटनिर्मिती दरम्यान संतुलन साधण्यासंबंधी विचारले असता राडू म्हणाले: “हे दोन्ही व्यवसाय एकमेकाला खूप पूरक आहेत.”
हा माहितीपट ज्यूरिख फिल्म फेस्टिव्हल, सनडन्स फिल्म फेस्टिव्हल आणि सिडनी फिल्म फेस्टिव्हल यासह जगातील काही नामांकित चित्रपट महोत्सवांमध्ये प्रदर्शित झाला आहे.
दिग्दर्शक राडू सिओर्निसियुक यांनी 2012 मध्ये रोमानियातील पहिली स्वतंत्र मीडिया संस्था - कासा जर्नलिस्टुलुईची स्थापना केली आहे. सखोल, दीर्घकालीन आणि मल्टीमिडिया वार्तांकन करणाऱ्या पत्रकारांचा हा समुदाय आहे.
S.Tupe/S.Mhatre/P.Kor
पंतप्रधान कार्यालय
ब्राझिलच्या अध्यक्षीय निवडणुकीत विजयी झाल्याबद्दल लुईझ इनासिओ लुला दा सिल्वा यांचे पंतप्रधानांनी केले अभिनंदन
नवी दिल्ली, 31 ऑक्टोबर 2022
ब्राझिलच्या अध्यक्षीय निवडणुकीत विजयी झाल्याबद्दल लुईझ इनासिओ लुला दा सिल्वा यांचे पंतप्रधान नरेंद्र मोदी यांनी अभिनंदन केले आहे.
पंतप्रधान कार्यालयाकडून करण्यात आलेल्या ट्विटमध्ये म्हटले आहे की,
"ब्राझिलच्या अध्यक्षीय निवडणुकीत विजयी झाल्याबद्दल @LulaOficial यांचे अभिनंदन. उभय देशांमध्ये द्विपक्षीय संबंध आणि जागतिक मुद्यांवर सहकार्य अधिक दृढ आणि व्यापक करण्यासाठी मी आपल्यासमवेत काम करण्यास उत्सुक आहे." -पंतप्रधानS.Kane/M.Pange/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
विशेष सेवा आणि लेख
भारतीय आयुर्विमा महामंडळाकडून  टेबल टेनिस स्पर्धेचे आयोजन
भारतीय आयुर्विमा महामंडळाने 07-10 फेब्रुवारी दरम्यान गोवा क्रीडा प्राधिकरणाच्या, फातोर्डा स्टेडियम येथे अखिल भारतीय सार्वजनिक क्षेत्रातील टेबल टेनिस स्पर्धा 2022-23 चे आयोजन केले आहे.
अखिल भारतीय सार्वजनिक क्षेत्र क्रीडा नियंत्रण मंडळाच्या वतीने भारतीय आयुर्विमा महामंडळाच्या क्रिडा प्रोत्साहन मंडळातर्फे हा कार्यक्रम आयोजित केला जात आहे.
एलआयसीचे कार्यकारी संचालक संजय दिक्षित यांनी स्पर्धेचे आज उद्घाटन केले.
भारतीय आयुर्विमा महामंडळ हे 1987 पासून अखिल भारतीय सार्वजनिक क्षेत्रातील क्रीडा नियंत्रण मंडळाचे संस्थापक सदस्य आहेत. AIPSSCB सार्वजनिक क्षेत्रातील उपक्रमांमधील कर्मचाऱ्यांच्या आणि त्यांच्या कुटुंबियांच्या आरोग्य आणि कुटुंब कल्याणाला प्रोत्साहन देण्यासाठी सर्व प्रकारचे इनडोअर आणि आउटडोअर खेळ, सांस्कृतिक आणि सामाजिक उपक्रम तसेच ललित कला यांना सहाय्य करणे, प्रोत्साहन देणे आणि खेळांचे आयोजन करणे, यासाठी प्रयत्नशील असते. आजपर्यंत सार्वजनिक क्षेत्रातील संलग्न असणाऱ्या 25 उपक्रमांपैकी एलआयसी, भारतीय रिझर्व्ह बँक, भारतीय अन्नधान्य महामंडळ, कर्मचारी राज्य विमा निगम, बँक ऑफ बडोदा, भारत हेवी इलेक्ट्रीक लि, बीएसएनएल, सीआयएल, ईपीएफओ, हिंदुस्तान पेट्रोलियम कॉर्पोरेशन लिमिटेड, एनएलसी, ऑईल इंडिया लि., माझगाव डॉक शिप बिल्डर्स लिमिटेड अशा 13 संस्थानी या स्पर्धेत सहभाग नोंदवला आहे.
आरोग्य आणि कुटुंब कल्याण मंत्रालय
कोविड-19 अद्ययावत माहिती
भारतात सक्रीय रुग्णसंख्येत घट होऊन ती 9,13,378
भारतात गेल्या 24 तासात 60,471 नव्या रुग्णांची नोंद; 75 दिवसांतील नीचांक
देशात आतापर्यंत बरे झालेल्यांची संख्या 2,82,80,472.
गेल्या 24 तासात बरे झालेल्यांची संख्या 1,17,525
सलग 33 व्या दिवशी बरे होणाऱ्यांची संख्या दैनंदिन रुग्णांपेक्षा जास्त
बरे होण्याचा दर वाढून 95.64%
साप्ताहिक पॉझिटिव्हिटी दर 5% हून कमी; सध्या हा दर 4.39%
दैनंदिन पॉझिटिव्हिटी दर 3.45%; सलग 8 व्या दिवशी हा दर 5 टक्क्यांपेक्षा कमी
देशात चाचण्यांच्या क्षमतेत सातत्याने वाढ कायम असून आतापर्यंत देशात एकूण 38.13 कोटींपेक्षा अधिक चाचण्या करण्यात आल्या
देशव्यापी लसीकरण मोहिमेअंतर्गत 25.90 कोटी लसींच्या मात्रा देण्यात आल्या
HGW/कोविड राज्यनिहाय स्थिती/14 जून 2021/1
अल्पसंख्यांक मंत्रालय
अल्पसंख्यक विकास मंत्रालयाकडून अल्पसंख्य समुदायाच्या विद्यार्थ्यांसाठी शिष्यवृत्ती योजना
ज्या शिक्षणसंस्थांमध्ये अल्पसंख्यक विद्यार्थी आहेत, त्यांनी राष्ट्रीय शिष्यवृत्ती पोर्टलवर 30 सप्टेंबर 2020 पर्यंत नावनोंदणी करावी
नवी दिल्ली/मुंबई, 10 सप्टेंबर 2020
केंद्रीय अल्पसंख्याक विकास मंत्रालायाने, जैन, बौद्ध, शीख, पारसी, मुस्लिम आणि ख्रिश्चन या सहा अधिसूचित अल्पसंख्याक समुदायातील आर्थिकदृष्ट्या गरीब विद्यार्थ्यांसाठी 2020-21 या शैक्षणिक वर्षासाठी शिष्यवृत्ती मिळवण्याची संधी उपलब्ध केली आहे. या अंतर्गत तीन शिष्यवृत्ती योजना आहेत:- मैट्रिकपूर्व, मैट्रिकोत्तर आणि मेरीट कम योजना.
या योजनेसाठीचे पात्रता निकष पुढीलप्रमाणे :
- आवेदनकर्ता विद्यार्थी अधिसूचित अल्पसंख्यक समुदायाचा असायला हवा.
- आवेदनकर्ता भारतात कोणत्याही सरकारी शिक्षणसंस्थेत अथवा सरकारमान्य खाजगी शाळा/संस्था/महाविद्यालय/शाळेत शिक्षण घेत असावा.
- त्याच्या अभ्यासक्रमाचा शैक्षणिक कालावधी किमान एक वर्ष तरी असावा.
- आधीच्या वार्षिक बोर्ड किंवा शालेय परीक्षेत त्याने किमान 50 टक्के गुण मिळवलेले असावेत.
ही संधी मिळवण्यासाठी अर्जदाराने कोणत्याही शिष्यवृत्तीसाठी राष्ट्रीय शिष्यवृत्ती पोर्टलच्या www.scholarships.gov.in. या संकेतस्थळावर ऑनलाईन अर्ज करावा. या वेबसाईट ची लिंक केंद्रीय अल्पसंख्याक मंत्रालयाच्या  या संकेतस्थळावर देखील उपलब्ध आहे.
नव्या शिष्यवृत्तीसाठी अर्ज भरण्याची अंतिम तारीख तसेच जुनी शिष्यवृत्ती या दोन्हीसाठीची तारीख 31 ऑक्टोबर 2020 करण्यात आली आहे.
ऑनलाईन आर्ज भरण्यासह वारंवार विचारल्या जाणाऱ्या प्रश्नांची सविस्तर उत्तरे आणि माहिती, राष्ट्रीय शिष्यवृत्ती पोर्टलवर उपलब्ध आहे. अर्जदारांनी त्यांच्या चालू बँक खात्याचीच माहिती द्यावी अशी सूचना देण्यात आली आहे जेणेकरुन, या शिष्यवृत्तीसाठी भरलेली रक्कम लाभार्थ्यांच्या खात्यात जमा होऊ शकेल.
सर्व विद्यापीठे, संस्था, महाविद्यालये आणि शाळा- जिथे जिथे अल्पसंख्याक विद्यार्थी शिक्षण घेत आहेत, त्या सर्व शिक्षणसंस्थांनी  राष्ट्रीय शिष्यवृत्ती पोर्टलवर 30 सप्टेंबरपर्यंत नावनोंदणी करावी, अशी सूचना करण्यात आली आहे.
जर उमेदवाराला या योजनेविषयी काही शंका असतील तर त्यांनी समाधान या टोल फ्री मदतक्रमांक 1800-11-2001 वर सोमवार ते शुक्रवार या दिवसांमध्ये  सकाळी 9 ते संध्याकाळी 5.30 पर्यंत संपर्क साधावा.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 320
दूरसंचार आणि माहिती तंत्रज्ञान मंत्रालय
“ब्रिक्स देशांनी आंतरराष्ट्रीय दूरसंचार महासंघ  मंचावर दूरसंचार / आयसीटी कार्यात सहकार्य सुरू ठेवले आहे”: संजय धोत्रे
ब्रिक्स दळणवळण मंत्र्यांची व्हर्चुअल बैठक संपन्न
कोविड -19 विरुद्ध लढ्यात आयसीटीची भूमिका, आयसीटीच्या वापरामध्ये विश्वास व सुरक्षा निर्माण करणे, मुलांचे ऑनलाइन संरक्षण , ग्रामीण भागात राहणा-या लोकांना प्रवेश आणि संपर्क प्रदान करणे यासारख्या महत्त्वपूर्ण बाबींवर ब्रिक्स देशांदरम्यान सहकार्य सुरू ठेवण्यासाठी व्यापक सहमती
दळणवळण , इलेक्ट्रॉनिक्स आणि माहिती तंत्रज्ञान आणि शिक्षण राज्यमंत्री संजय धोत्रे,यांनी 17 सप्टेंबर 2020 रोजी सहाव्या ब्रिक्स दळणवळण मंत्र्यांच्या बैठकीत व्हर्च्युअल सहभाग घेतला. या बैठकीचे आयोजन रशियाचे डिजिटल विकास, दळणवळण आणि मास मीडिया मंत्री मॅक्सिम पारशीन यांनी केले होते. ब्राझील , चीन आणि दक्षिण आफ्रिकेचे प्रतिनिधि यात सहभागी झाले होते.
बैठकीत कोविड -19 विरोधातील लढाईत माहिती आणि दळणवळण तंत्रज्ञानाची भूमिका, आयसीटी वापरात विश्वास आणि सुरक्षा, मुलांना ऑनलाइन संरक्षण, ग्रामीण भागात राहणार्या लोकांना तसेच अपंग व्यक्तींच्या गटांना प्रवेश आणि सम्पर्क उपलब्ध करून देणे तसेच शाश्वत विकास उद्दिष्टे साध्य करण्यासाठी डिजिटल अर्थव्यवस्थेची भूमिका यासारख्या महत्त्वपूर्ण बाबींवर ब्रिक्स देशांमध्ये सहकार्य सुरू ठेवण्यासाठी व्यापक सहमती तयार करण्यात आली.
संजय धोत्रे, यांनी कोविड -19 योद्धा म्हणून काम करणाऱ्या दूरसंचार नेटवर्कचे कर्मचारी आणि व्यवस्थापकांचे कौतुक केले. कोविड व्यवस्थापनासाठी केंद्र सरकारने हाती घेतलेल्या आरोग्यसेतू ऍप्प , कोविड क्वारंटाईन सतर्कता प्रणाली ,कोविड सावधान, स्थलांतरित कामगारांना घराकडे परत जाण्यासाठी आयसीटी उपाय, आदी उपक्रमांची त्यांनी माहिती दिली.
धोत्रे यांनी “डिजिटल इंडिया” अंतर्गत टेलिकॉम आणि आयसीटीच्या वाढीला चालना देण्यासाठी केंद्र सरकारने उचललेल्या पावलांबाबत माहिती दिली. त्यांनी अभिनव पीपीपी मॉडेलच्या माध्यमातून स्थानिक लोकांचा समावेश असलेल्या 250,000 ग्रामपंचायती आणि अंदमान व निकोबार बेटांच्या दुर्गम बेटांना जोडण्यासाठी इतर प्रकल्पांना जोडणारा “भारतनेट” प्रकल्प त्यांनी अधोरेखित केला. वैयक्तिक डेटाच्या संरक्षणाबाबत केंद्र सरकारच्या उपक्रमांचा त्यांनी उल्लेख केला.
पंतप्रधान कार्यालय
पंतप्रधानांनी जनतेला दिल्या भोगी सणाच्या शुभेच्छा
भोगी सणाच्या निमित्ताने पंतप्रधान नरेंद्र मोदी यांनी देशवासियांना शुभेच्छा दिल्या आहेत.
पंतप्रधानांचा ट्वीटर संदेश ;
"भोगी सणाच्या शुभेच्छा. सर्वांना सुख लाभो आणि सर्वांचे कल्याण होवो हीच प्रार्थना आहे.
अर्थ मंत्रालय
सार्वजनिक क्षेत्रातील बँकांचे  सुमारे 72% आर्थिक व्यवहार डिजिटल साधनांच्या माध्यमातून केले जातात
डिजिटल मंचांवर सक्रिय ग्राहकांची संख्या आर्थिक वर्ष 2019-20 मधील 3.4 कोटींवरून दुपटीने वाढून आर्थिक वर्ष 2020-21 मध्ये 7.6 कोटी झाली
नवी दिल्ली, 10 ऑगस्ट 2021
सार्वजनिक क्षेत्रातील बँकांचे  सुमारे 72% आर्थिक व्यवहार डिजिटल साधनांच्या माध्यमातून केले जातात. डिजिटल मंचांवर सक्रिय ग्राहकांची संख्या आर्थिक वर्ष 2019-20 मधील 3.4 कोटींवरून दुपटीने वाढून आर्थिक वर्ष 2020-21 मध्ये 7.6 कोटी झाली केंद्रीय अर्थ राज्यमंत्री डॉ.भागवत किसनराव कराड यांनी आज राज्यसभेत एका प्रश्नाच्या लेखी उत्तरात ही माहिती दिली.
ते म्हणाले, बँकिंगसाठी परवाना रिझर्व्ह बँक ऑफ इंडिया  द्वारे दिला जातो आणि आरबीआयने सूचित केले आहे की ते सध्या डिजिटल बँकांसाठी स्वतंत्र परवाना श्रेणीचा विचार करत नाही.
डिजिटल बँकिंग सुलभ करण्यासाठी केलेल्या अनेक उपाययोजनांची त्यांनी दिलेली माहिती पुढीलप्रमाणे -
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
पंतप्रधान कार्यालय
‘नाटू नाटू’ साठी सर्वोत्कृष्ट मूळ गीत या गटात गोल्डन ग्लोब पुरस्कार विजेत्या आरआरआरच्या चमूचे पंतप्रधानांनी केले अभिनंदन
नवी दिल्ली, 11 जानेवारी 2023
‘नाटू नाटू’ या गीताला सर्वोत्कृष्ट मूळ गीत यासाठीचा गोल्डन ग्लोब पुरस्कार मिळाल्याबद्दल, पंतप्रधान नरेंद्र मोदी यांनी आरआरआरच्या चमूचे अभिनंदन केले आहे.
आरआरआर चित्रपटसमूहाने सामायिक केलेल्या ट्विटला प्रतिसाद देताना पंतप्रधानांनी ट्विट केले;
“एक अतिशय उल्लेखनीय कामगिरी! एम.एम. कीरावानी, प्रेमरक्षित, काल भैरव, चंद्रबोस, राहुल सिपलीगुंज या सर्वांचे अभिनंदन. मी एस एस राजामौली, ज्युनियर एनटीआर, राम चरण आणि संपूर्ण आरआरआर चित्रपट चमूचेही अभिनंदन करतो. या प्रतिष्ठेच्या पुरस्काराने प्रत्येक भारतीयाची मान अभिमानाने उंचावली आहे.
N.Chitale/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मंत्रिमंडळ
अवकाश नियोजन,जलव्यवस्थापन आणि गतिशीलता व्यवस्थापन या क्षेत्रात परस्पर सहकार्य करण्याविषयी भारत आणि नेदरलँड यांच्यात झालेल्या कराराला मुदतवाढ देण्यास केंद्रीय मंत्रिमंडळाची मंजुरी
नवी दिल्ली, 6 जून 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत, भारत आणि नेदरलँड यांच्यात अवकाश नियोजन, जलव्यवस्थापन आणि गतिशीलता व्यवस्थापन या क्षेत्रात परस्पर सहकार्य करण्याविषयी एप्रिल 2018 मध्ये झालेल्या कराराचा आढावा घेण्यात आला. तसेच या कराराला मुदतवाढ देण्यात आली.
या कराराअंतर्गत, अवकाश नियोजन,जलव्यवस्थापन आणि गतिशीलता व्यवस्थापन या क्षेत्रात परस्पर सहकार्य अधिक वृद्धिंगत केले जाईल. त्यासाठी समतोल विकास, परवडणारी घरे, स्मार्ट सिटी विकास, सांडपाणी आणि पाणीपुरवठ्यासाठी जीआयएस व्यवस्था, स्वच्छ पाणी संवर्धन, एकात्मिक घनकचरा व्यवस्थापन अशा विविध क्षेत्रात दोन्ही देशांच्या गरजा लक्षात घेऊन परस्पर सहकार्य केले जाणार आहे.
या कराराच्या अंमलबजावणीसाठी एक संयुक्त कृतीगट स्थापन केला जाईल. ह्या कृतीगटाच्या वर्षातून एकदा, दोन्ही देशात बैठका होतील. या करारामुळे नागरी व्यवस्थापनाच्या क्षेत्रात दृढ, मजबूत आणि दीर्घकालीन संबंध निर्माण हितील. तसेच, कराराच्या अंमलबजावणीमुळे अवकाश नियोजन, जलव्यवस्थापन आणि गतिशीलता व्यवस्थापन अशा क्षेत्रात रोजगारनिर्मिती होणे अपेक्षित आहे.
B.Gokhale/R.Aghor/D.Rane
(Visitor Counter : 78
विज्ञान आणि तंत्रज्ञान मंत्रालय
गव्हाच्या नव्या वाणामुळे महाराष्ट्रातील शेतकऱ्यांचे उत्पन्न दुप्पट होण्यास मदत
नव्याने विकसित झालेला सामान्य गहू किंवा पोळीचा गहू, म्हणजेच अस्टिव्हियम जातीच्या या गव्हाचे पिक केवळ 110 दिवसांत तयार होते तसेच अनेक प्रकारच्या किडींपासून प्रतिरोधक क्षमताही या वाणाचे वैशिष्ट्य
भारतीय वैज्ञानिकांनी गव्हाचे खूप जास्त प्रमाणात पिक घेता येईल, असे नवे वाण विकसित केले आहे. शेतकऱ्यांना या वाणाचा लाभ होत असून, त्याच्या पिठाच्या पोळ्या/चपात्या देखील उच्च दर्जाच्या आहेत.
विज्ञान आणि तंत्रज्ञान संस्थेअंतर्गत असलेल्या पुण्याच्या आघारकर संशोधन संस्थेतील शास्त्रज्ञांनी गव्हाचे MACS 6478 हे वाण विकसित केले आहे. या वाणाच्या लागवडीनंतर, महाराष्ट्रातील करंजखोप गावातील शेतकऱ्यांना गव्हाचे दुप्पट उत्पन्न मिळाले आहे.
सातारा जिल्ह्यातील कोरेगाव तालुक्यातल्या या गावातील शेतकऱ्यांना आता या वाणामुळे प्रती हेक्टर 45-60 क्विंटल गव्हाचे उत्पन्न झाले आहे. याआधी त्यांना हेक्टरी केवळ 25-30 क्विंटल गहू मिळत असे. आधी हे शेतकरी लोक-वन, एच डी 2189 आणी इतर जुनी बियाणे लावत असत.
नव्याने विकसित झालेले हे गव्हाचे वाण, ज्याला सामान्य गहू किंवा पोळी/चपातीचा गहू म्हणून ओळखले जाते, त्यालाच वैज्ञानिक परिभाषेत, अस्टिव्हियम जातीचा गहू म्हटले जाते. हा गहू केवळ 110 दिवसांत तयार होतो. तसेच गव्हाच्या पानांवर अथवा दांड्यावर येणाऱ्या अनेक प्रकारच्या किडीला रोखण्याची क्षमता त्यात आहे. या गव्हाळवर्णी मध्यम आकाराच्या जातीत, 14 टक्के प्रोटीन, 44.1 पीपीएम जस्त आणि 42.8 पीपीएम लोह आहे, जे इतर विकसित वाणांपेक्षा जास्त आहे. या गव्हाच्या वाणाच्या संशोधनाविषयीचा प्रबंध “इंटरनैशनल जर्नल ऑफ करन्ट मायक्रोबायोलॉजी अँड अप्लाईड सायन्सेस” मध्ये प्रसिध्द झाला आहे.
या गव्हाच्या पोळ्या अत्यंत उत्तम दर्जाच्या होतात आणि त्या बाबतीत या गव्हाची गुणवत्ता 8.05 गुण असून ब्रेडसाठी या गव्हाचा दर्जा 6.93 गुण इतका आहे. महाराष्ट्र राज्य बियाणे संस्था, ‘महाबीज’ आता MACS 6478 जातीच्या या गव्हाचे प्रमाणित बियाणे विकसित करणार आहे, जेणेकरून सर्व शेतकर्यांना त्याचा लाभ मिळेल.
माझी बियाणे प्रमाणन अधिकारी आणि आघारकर संस्थेच्या सहकार्यामुळे आतापर्यंत 10 शेतकऱ्यांनी 14 एकर शेतजमिनीवर या वाणाचे पिक घेतले आहे. करंजखोपच्या शेतकऱ्यांनी स्वतःची एक कंपनी स्थापन करुन आणखी बियाणे उत्पादन करण्याचा निश्चय केला आहे.
“आम्हाला प्रोत्साहन देण्यासाठी काहितरी चेतना मिळण्याची गरज होती, आणि ती चेतना, प्रेरणा आम्हाला आघारकर संस्थेने विकसित केलेल्या MACS 6478 यातून मिळाली आहे. आता आम्ही मागे वळून बघणार नाही”, अशी प्रतिक्रिया, हा संपूर्ण बदल स्वतः बघणारे शेतकरी, रमेश जाधव यांनी दिली आहे.
आरोग्य आणि कुटुंब कल्याण मंत्रालय
कोविड 19 लसीकरण : गैरसमज आणि तथ्ये
केंद्रीय आरोग्य मंत्री मनसुख मांडवीय यांनी कोविड लसीच्या कमतरतेच्या मुद्द्यावर ट्विट्सद्वारे भाष्य केले
गैरव्यवस्थापन टाळण्याच्या उद्देशाने लसीकरण मोहिमेचे प्रभावीपणे आगाऊ नियोजन सुनिश्चित करण्यासाठी "राज्ये/केंद्रशासित प्रदेशांना लस उपलब्धतेबाबत आगाऊ माहिती दिली जाते"
बेजबाबदार विधानांद्वारे लोकांमध्ये चुकीची माहिती पसरवणाऱ्यांना आत्मपरीक्षण करण्याचा सल्ला दिला
देशात कोविड लसींच्या मात्रांची कमतरता व मंदावलेली उपलब्धता याबाबत काही राज्ये व राजकीय प्रतिनिधींनी अनेक विधाने केली आहेत. आज ट्वीटच्या मालिकेत केंद्रीय आरोग्य आणि कुटुंब कल्याण मंत्री मनसुख मांडवीय यांनी हे आरोप आणि गैरसमज खोडून काढताना म्हटले आहे की अशी विधाने तथ्यावर आधारित नसून लोकांमध्ये भीती निर्माण करण्याचा यामागे उद्देश आहे.
केंद्रीय आरोग्यमंत्र्यांनी नमूद केले की पुरावा आणि वस्तुस्थितीच्या आधारे प्रचलित परिस्थितीचे विश्लेषण करून सध्याची परिस्थिती अधिक चांगल्या प्रकारे समजून घेता येईल. सरकारी आणि खासगी रुग्णालयांद्वारे लसीकरण सक्षम करण्यासाठी, केंद्रीय आरोग्य व कुटुंब कल्याण मंत्रालयाने जून 2021 मध्ये राज्य सरकार आणि केंद्रशासित प्रदेशांना 11.46 कोटी लसींच्या मात्रा उपलब्ध करुन दिल्या होत्या. जुलै महिन्यात ही उपलब्धता 13.50 कोटी मात्रांपर्यंत वाढवण्यात आली असे ते म्हणाले.
उत्पादकांशी झालेल्या चर्चेच्या आधारे, केंद्रीय आरोग्य आणि कुटुंब कल्याण मंत्रालयाने 19 जून 2021 रोजी सर्व राज्ये/केंद्रशासित प्रदेशांना जुलै महिन्यात राज्ये / केंद्रशासित प्रदेशांना देण्यात येणा-या लसीच्या मात्रांची माहिती दिली होती. त्यानंतर, 27 जून आणि 13 जुलै रोजी राज्यांना देखील जुलै 2021 च्या पहिल्या आणि दुसऱ्या पंधरवड्यासाठी दररोज लसींच्या उपलब्धतेबद्दल आगाऊ माहिती कळवण्यात आली होती. राज्यांना लसींच्या मात्रांची वेळ आणि संख्या याची माहिती असावी आणि त्यानुसार राज्य/जिल्हा पातळीवर लसीकरण मोहिमेचे अधिक चांगल्या आणि प्रभावी पद्धतीने नियोजन करणे शक्य होईल यासाठी हे करण्यात आले. राज्यांना/केंद्रशासित प्रदेशांना कोविड लसींच्या उपलब्धतेनुसार लसीकरण सत्रांचे नियोजन करण्याचा सल्ला देण्यात आला आहे जेणेकरून देशातील लोकांना कोणत्याही अडचणीचा सामना करावा लागू नये.
केंद्रीय आरोग्यमंत्र्यांनी आपल्या ट्वीटमध्ये असेही म्हटले आहे की लस उपलब्धतेबाबत राज्यांना अगोदर माहिती देऊनही लसीकरण लाभार्थ्यांची गैरसोय आणि लांबच लांब रांगा दिसत आहेत, त्यामुळे खरी समस्या कोणती आणि या परिस्थितीसाठी कोण जबाबदार आहे हे स्पष्ट दिसत आहे. मनसुख मांडवीय यांनी असाही सल्ला दिला की माध्यमांमधून लोकांना चुकीची माहिती देऊन भीती निर्माण करणाऱ्या लोकांनी आत्मपरीक्षण करण्याची गरज आहे कारण शासन प्रक्रियेपासून त्यांनी स्वतःला इतके दूर केले आहे की त्यांना लसींच्या उपलब्धतेबाबत दिलेली आगाऊ माहिती देखील माहित नाही.
अर्थ मंत्रालय
वस्तू आणि सेवा कर परतावा
52720 आयजीएसटी परतावे एक वर्षांपासून प्रलंबित
नवी दिल्ली, 10 डिसेंबर 2019
वस्तू आणि सेवा कर सुरु झाल्यापासून अनेक कंपन्यांनी परताव्यासाठी अर्ज केले. 2-12-2019 पर्यंत 1,86,158 आस्थापनांनी 36,42,272 परतावा अर्ज दाखल केले असून, त्यापैकी 34,46,010 परतावा अर्जांना अंतिम रुप देण्यात आले.
केंद्रीय वित्त आणि कंपनी व्यवहार राज्यमंत्री अनुराग सिंह ठाकूर यांनी आज राज्यसभेत लेखी उत्तरातही माहिती दिली.
52,720 आयजीएसटी परतावे दावे एक वर्षाहून अधिक काळ प्रलंबित आहेत. अर्जदारांनी आवश्यक ती कागदपत्र सादर केली नसल्यामुळे हे दावे प्रलंबित असल्याची माहिती देण्यात आली आहे.
B.Gokhale/N.Chitale/D.Rane
(Visitor Counter : 79
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 95 कोटी 19 लाख मात्रा देण्यात आल्या आहेत.
रोगमुक्ती दर सध्या 98.00% आहे;मार्च 2020 पासूनचा हा सर्वात उच्चांकी दर आहे
गेल्या 24 तासांत 21,563 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 3,32,93,478 झाली आहे
सध्या कोविड सक्रीय असलेल्या रुग्णांची संख्या आतापर्यंतच्या एकूण कोविड बाधित रुग्णसंख्येच्या 1% हून कमी, सध्या हे प्रमाण 0.67% इतके आहे. मार्च 2020 पासूनचे हे सर्वात कमी प्रमाण आहे
भारतात सध्या 2,27,347 कोविड सक्रीय रुग्ण, ही गेल्या 209 दिवसांतील सर्वात कमी रुग्णसंख्या
गेल्या 24 तासांत 18,132 नव्या कोरोना बाधितांची नोंद; गेल्या 215 दिवसांतील सर्वात कमी रुग्णसंख्या
साप्ताहिक पॉझिटीव्हिटी दर गेले 108 दिवस हा दर 3% हून कमी
दैनंदिन पॉझिटीव्हिटी दर  गेले 42 दिवस हा दर 3% हून कमी
देशात आतापर्यंत कोविड संसर्ग तपासणीच्या एकूण 58 कोटी 36 लाख चाचण्या करण्यात आल्या.
आरोग्य आणि कुटुंब कल्याण मंत्रालय
कोविड - 19 अद्ययावत माहिती
राष्ट्रव्यापी लसीकरण अभियानाअंतर्गत आत्तापर्यंत 112.34 कोटी कोविड प्रतिबंधक लसीच्या मात्रा देण्यात आल्या आहेत.
भारतातील सक्रिय रूग्णसंख्या 1,34,096 आहे. गेल्या 523 दिवसांतील सर्वात कमी 
एकूण सक्रिय रुग्णसंख्या सध्या एक टक्क्यांपेक्षाही कमी आहे. सध्या हा दर 0.39 टक्के आहे. मार्च 2020 पासून हा दर सर्वात कमी आहे.
रुग्ण बरे होण्याचा दर सध्या 98.26 टक्के आहे. मार्च 2020 पासून हा दर सर्वात अधिक आहे.
गेल्या 24 तासांत बरे झालेल्या रूग्णांची एकूण संख्या 11,926 पर्यंत वाढल्याने कोविडमुक्त झालेल्यांची एकूण संख्या 3,38,49,785
गेल्या 24 तासांमध्ये 10,229 नव्या रूग्णांची नोंद
दैनंदिन ‘पॉझिटिव्हिटी दर  इतका असून गेल्या 42 दिवसांपासून हा दर 2 टक्के पेक्षा कमी.
साप्ताहिक पॉझिटिव्हिटी दर  इतका आहे, गेल्या 52 दिवसांपासून हा दर 2 टक्क्यांपेक्षा कमी आहे.
आत्तापर्यंत एकूण 62.46 कोटी चाचण्या करण्यात आल्या आहेत.
पंतप्रधान कार्यालय
पंतप्रधानांनी राणी लक्ष्मीबाईंना त्यांच्या जयंतीनिमित्त केले नमन
पंतप्रधान नरेंद्र मोदी यांनी राणी लक्ष्मीबाई यांना त्यांच्या जयंतीनिमित्त आदरांजली वाहिली आहे.
आपल्या ट्विट संदेशात पंतप्रधान म्हणाले;
"शूरवीर राणी लक्ष्मीबाईंना मी त्यांच्या जयंतीनिमित्त प्रणाम करतो. भारताच्या इतिहासात त्यांचे विशेष स्थान आहे. त्यांच्या शौर्याचे पिढ्यानपिढ्या स्मरण केले जाईल. भारताच्या संरक्षण क्षेत्राला चालना देण्यासंदर्भातील कार्यक्रमांना उपस्थित राहण्यासाठी मी आज झाशीत येणार आहे."
विज्ञान आणि तंत्रज्ञान मंत्रालय
कोविड-19 विरुद्धच्या लढाईसाठी भारतीय तंत्रज्ञानाच्या संकलनाचे सीएसआयआर महासंचालकांच्या हस्ते लोकार्पण
हे संकलन समकालीन असून सूक्ष्म, लघु आणि मध्यम उद्योजक, स्टार्टअप्स आणि मोठ्या प्रमाणात सामान्य लोकांना याचा फायदा होईल
नवी दिल्ली, 6 मे 2020
राष्ट्रीय संशोधन विकास महामंडळाने तयार केलेल्या “कोविड-19 विरुद्धच्या लढाईसाठी भारतीय तंत्रज्ञानाचे संकलन ” या पुस्तिकेचे आज नवी दिल्ली येथील सीएसआयआर मुख्यालयात डॉ. शेखर सी मांडे सीएसआयआर महासंचालक आणि डीएसआयआर सचिव यांच्या हस्ते लोकार्पण करण्यात आले. या संकलनात कोविड-19 संबंधित सुमारे 200 भारतीय तंत्रज्ञान,चालू संशोधन कार्य, वाणिज्यिकरणासाठी उपलब्ध तंत्रज्ञान, केंद्र सरकार तर्फे राबविण्यात येणारे उपक्रम आणि प्रयत्न यांचा समावेश असून याचे वर्गीकरण ट्रॅकिंग , टेस्टिंग  आणि ट्रीटिंग  याच्या 3Ts अंतर्गत केले आहे. यापैकी बहुतांश तंत्रज्ञानाने चाचणीची कसोटी पास केली असून उद्योजकांना उत्पादन वेगाने बाजारात आणण्यास मदत करू शकतात कारण त्यांना नव्याने पुन्हा स्थापित करण्याची आवश्यकता नाही. डॉ. मांडे यांनी कोविड-19 शी लढण्यासाठी भारतीय तंत्रज्ञानाचे संकलन करण्याच्या एनआरडीसीच्या उपक्रमाचे कौतुक केले आणि सांगितले की हे संकलन समकालीन असून सूक्ष्म, लघु व मध्यम उद्योजक, स्टार्टअप्स आणि मोठ्या प्रमाणात सामान्य लोकांना याची मदत होईल”.
एनएसआरडीचे अध्यक्ष व व्यवस्थापकीय संचालक डॉ. एच पुरुषोत्तम यांनी सांगितले की, एनआरडीसी टीम ने सर्व हिताधारकांच्या फायद्यासाठी कोविड-19 विरुद्ध लढण्यासाठी सर्वाधिक प्रासंगिक आणि देशांतर्गत उदयोन्मुख विकसित तांत्रिक नवोन्मेशांचे संकलन केले आहे. हे संकलन धोरण निर्माते, उद्योग, उद्योजक, स्टार्टअप्स, सूक्ष्म, लघु आणि मध्यम उद्योजक, संशोधन तज्ञ, वैज्ञानिक आणि इतरांसाठी तयार-संदर्भ म्हणून काम करेल. संकलित केलेल्या अनेक तंत्रज्ञानाला आयसीएमआर द्वारे मान्यता देखील मिळाली असल्याची माहिती त्यांनी यावेळी दिली.
या संकलनात सादर केलेली माहिती, विज्ञान आणि तंत्रज्ञान विभाग , जैव तंत्रज्ञान विभाग , भारतीय वैद्यकीय संशोधन परिषद , इलेक्ट्रॉनिक्स आणि माहिती तंत्रज्ञान मंत्रालय, वैज्ञानिक आणि औद्योगिक संशोधन परिषद , संरक्षण संशोधन आणि विकास संस्था , भारतीय तंत्रज्ञान संस्था , विज्ञान आणि अभियांत्रिकी संशोधन मंडळ , तंत्रज्ञान विकास मंडळ , राष्ट्रीय नाविन्य फाउंडेशन , स्टार्टअप इंडिया आणि अखिल भारतीय तंत्रशिक्षण परिषद , श्री चित्र तिरुनल वैद्यकीय विज्ञान आणि तंत्रज्ञान संस्था  आणि भारतीय विज्ञान संस्था  यासह विविध सरकारी संस्था आणि प्रमुख शैक्षणिक संस्थांकडून प्राप्त झाली आहे. तंत्रज्ञानाच्या हस्तांतरणासह अधिक माहितीसाठी cmdnrdc@nrdc.in संपर्क साधू शकतात.
फोटो मथळा : सीएसआयआर मुख्यालय, नवी दिल्ली येथे डॉ. शेखर सी. मांडे, महासंचालक सीएसईआर आणि सचिव, डीएसएसईआर, “कोविड-19 विरुद्धच्या लढाईसाठी भारतीय तंत्रज्ञानाचे संकलन ” या पुस्तिकेचे लोकार्पण करताना. त्यांच्यासमवेत एनआरडीसीचे अध्यक्ष आणि व्यवस्थापकीय संचालक डॉ. एच. पुरुषोत्तम उपस्थित आहेत
M.Jaitly/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
राष्ट्रपती कार्यालय
राष्ट्रपती उद्या वृंदावनला देणार भेट
राष्ट्रपती राम नाथ कोविंद उद्या  उत्तर प्रदेशातील वृंदावन येथे भेट देणार असून त्यावेळी ते कृष्ण कुटीर मधील महिलांशी संवाद साधणार आहेत.